Ус акәын иара ихаҭагьы дшыҟаз, аха, урҭ рылымкаа даҽакгьы анцәа илаиҵазшәа, мыцхәы дгәыкын, уаҩы шкәакәак, ҳаракык, хаҿы гьежьык, ижәҩахырқәа ԥџаџаӡа, инацәкьарақәа кахәхәа, ихахәы иагьеиқәаҵәамкәа, егьхьыԥштәыламкәа, абырфын еиԥш иԥшқарахӡа, ижакьа акәзар, ҵабыргны, цыӷ-шьап ахьзымнеиуа ацаҟь шәыгәра ибжьиааз аҵыҭәа цқьакәакәара еиԥш ихы-иҿы ссиршәақәа иархион.